مولداوی-ده رسمی سفرده اولان تورکیه پرزیدنتی رجب طیب اردوغانا جمهوریت نشانی وئریلیب.
مولداوی پرزیدنتی ایگور دودون تورکیه ایله اؤلکه سی آراسینداکی دوستلوق علاقه لری ایله موختلیف ساحه لرده  امکداشلیغین اینکیشاف ائتدیریلمه‌سی و عینی زاماندا اؤلکه‌سینه وئردیگی دستکه‌یه گؤره پرزیدنت اردوغانا جمهوریت نشانی وئریلیب.
مولداوی جمهور باشقانلیغی اوفی سینین مطبوعات خیدمتیندن وئریلن معلوماتدا دئییلیر: "مولداوی پرزیدنتی‌نین امری ایله ایله تورکیه پرزیدنتی رجب طیب اردوغانا ایکی اؤلکه آراسینداکی موناسیبتلرین اینکیشافین‌داکی تحفه لرینه گؤره مولداوی جمهوریت نشانی وئریلیب."
معلوماتدا جمهوریت نشانی‌نین اؤلکه لر آراسینداکی دوستلوق موناسیبتلری‌نین اینکیشاف ائتدیریلمه سینی و خالق‌لارین بیر-بیرینه یاخینلاشماسینی تامین ائدن اؤلکلرین لیدرلرینه، ناظیرلرینه و ائلچیلرینه وئریلدیگی قئید اولونوب.
معلوماتا نشان ناظیرلر شوراسی نین قراری و پرزیدنتین امری ایله وئریلیر.
داها سونرا تورکیه ایله مولداوی آراسیندا بئش ساحه ده امکداشلیغا دایر موقاویله ایمضالانیب.
اردوغان و دودون داها سونرا تورک امکداش‌لیق و کووردیناسیون آژانسی طرفیندن برپا ائدیلن آبیده نین آچیلیشینی ائدیبلر.
جمهور باشقانلیغی باغیندا اوجالدیلان آبیده اوزرینده "مولداوی جمهوریتی جمهور باشقانلیغی بیناسی تورکیه پرزیدنتی رجب طیب اردوغانین حمایه سینده و تورک امکداش‌لیق وه کووردیناسیون آژانسی‌نین دستکی ایله برپا اولونوب" یازیلیر.
